title: Vykonávacie nariadenie Komisie (EÚ) č. 1230/2013 z  28. novembra 2013 o zatriedení určitého tovaru do kombinovanej nomenklatúry

text:
               3.12.2013

               SK

               Úradný vestník Európskej únie

               L 322/11

         VYKONÁVACIE NARIADENIE KOMISIE (EÚ) č. 1230/2013
   z 28. novembra 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok je určený na predaj v malom vo forme tabliet, každá s celkovou hmotnosťou približne 900 mg. Jedna tableta obsahuje (v mg):

                              —

                              kyselinu alfa-lipoovú 300,

                              —

                              vápnik (ako dvojsýtny fosforečnan vápenatý) 88,5,

                              —

                              mikrokryštalickú celulózu, hydroxypropyl etylcelulózu, koloidný oxid kremičitý a stearan horečnatý približne 511.

                        Podľa údajov na etikete sa výrobok predkladá ako potravinový doplnok na ľudskú spotrebu. Odporúčaná denná dávka uvedená na etikete je jedna tableta denne.

                  3004 90 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3004 a 3004 90 00.
                  Hoci sa výrobok predkladá ako potravinový doplnok, má účinky v oblasti prevencie alebo liečby chorôb alebo ochorení. Jeho zatriedenie do položky 2106 ako potravinový prípravok inde nešpecifikovaný ani nezahrnutý je preto vylúčené [pozri aj vysvetlivky k harmonizovanému systému k položke 2106, bod (16)].
                  Výrobok je určený na predaj v malom v odmeraných dávkach a vykazuje jasne vymedzené profylaktické alebo terapeutické vlastnosti, napríklad proti polyneuropatii.
                  Výrobok sa preto má zatriediť do položky 3004 ako liek v odmeraných dávkach na predaj v malom.


title: Vykonávacie nariadenie Komisie (EÚ) č. 800/2014 z  24. júla 2014 , ktorým sa stanovujú postupy podávania správ a iné praktické mechanizmy týkajúce sa financovania prevádzkovej podpory na základe národných programov a v rámci osobitného tranzitného režimu podľa nariadenia Európskeho parlamentu a Rady (EÚ) č. 515/2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz

text:
               25.7.2014

               SK

               Úradný vestník Európskej únie

               L 219/10

         VYKONÁVACIE NARIADENIE KOMISIE (EÚ) č. 800/2014
   z 24. júla 2014,
   ktorým sa stanovujú postupy podávania správ a iné praktické mechanizmy týkajúce sa financovania prevádzkovej podpory na základe národných programov a v rámci osobitného tranzitného režimu podľa nariadenia Európskeho parlamentu a Rady (EÚ) č. 515/2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz (1), a najmä na jeho článok 10 ods. 6 a článok 11 ods. 6,
   keďže:

               (1)

               Podľa článku 19 nariadenia (EÚ) č. 515/2014 sa na nástroj pre finančnú podporu v oblasti vonkajších hraníc a víz vzťahuje nariadenie Európskeho parlamentu a Rady (EÚ) č. 514/2014 (2). Na nástroj pre finančnú podporu v oblasti vonkajších hraníc a víz sa preto vzťahujú všetky delegované a vykonávacie nariadenia prijaté na základe nariadenia (EÚ) č. 514/2014.

               (2)

               Vo vykonávacích nariadeniach Komisie (EÚ) č. 802/2014 (3) a (EÚ) č. 799/2014 (4) sa stanovujú najmä podmienky týkajúce sa systému elektronickej výmeny údajov medzi Komisiou a členskými štátmi, vzory národných programov a vzory výročných a záverečných správ o vykonávaní.

               (3)

               Článok 10 ods. 1 nariadenia (EÚ) č. 515/2014 umožňuje členským štátom využiť až 40 % sumy pridelenej na základe nástroja pre finančnú podporu v oblasti vonkajších hraníc a víz na financovanie prevádzkovej podpory verejných orgánov zodpovedných za plnenie úloh a poskytovanie služieb, ktoré predstavujú verejnú službu pre Úniu. Pred schválením národného programu by sa od členského štátu, ktorý chce financovať prevádzkovú podporu na základe svojho národného programu, malo požadovať, aby poskytol osobitné informácie, najmä s cieľom umožniť Komisii posúdiť podmienky stanovené v článku 10 ods. 2 nariadenia (EÚ) č. 515/2014. Rovnako by sa mali stanoviť dodatočné požiadavky na podávanie správ, pokiaľ ide o prevádzkovú podporu.

               (4)

               Na základe článku 11 ods. 2 nariadenia (EÚ) č. 515/2014 sa v rámci osobitného tranzitného režimu medzi Litvou a Komisiou prideľujú Litve finančné prostriedky vo forme dodatočnej osobitnej prevádzkovej podpory. Od Litvy by sa malo požadovať, aby v súvislosti s touto podporou poskytovala osobitné informácie s cieľom umožniť Komisii posúdiť oprávnenosť nákladov uvedených v článku 11 ods. 3 nariadenia (EÚ) č. 515/2014, ktoré Litva plánuje vynaložiť na základe nástroja. Rovnako by sa mali stanoviť dodatočné požiadavky na podávanie správ, pokiaľ ide o prevádzkovú podporu pre osobitný tranzitný režim.

               (5)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto nariadenia, nie je ním viazané ani nepodlieha jeho uplatňovaniu. Vzhľadom na to, že toto nariadenie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto nariadení, či ho bude transponovať do svojho vnútroštátneho práva.

               (6)

               Pokiaľ ide o Island a Nórsko, toto nariadenie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis
                   (5), ktoré patria do oblasti uvedenej v článku 1 bodoch A a B rozhodnutia Rady 1999/437/ES (6).

               (7)

               Pokiaľ ide o Švajčiarsko, toto nariadenie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (7), ktoré patria do oblasti uvedenej v článku 1 bodoch A a B rozhodnutia 1999/437/ES v spojení s článkom 3 rozhodnutia Rady 2008/146/ES (8).

               (8)

               Pokiaľ ide o Lichtenštajnsko, toto nariadenie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (9), ktoré patria do oblasti uvedenej v článku 1 bodoch A a B rozhodnutia 1999/437/ES v spojení s článkom 3 rozhodnutia Rady 2011/350/EÚ (10).

               (9)

               S cieľom umožniť rýchle uplatňovanie opatrení stanovených v tomto nariadení a predchádzať oneskoreniu pri schvaľovaní národných programov by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (10)

               Opatrenia stanovené v tomto nariadení sú v súlade so stanoviskom Výboru fondov pre azyl, migráciu a integráciu a vnútornú bezpečnosť,

         PRIJALA TOTO NARIADENIE:
   Článok 1
   Praktické mechanizmy týkajúce sa prevádzkovej podpory financovanej na základe národného programu a v rámci osobitného tranzitného režimu
   1.   Keď sa členský štát rozhodne požiadať o prevádzkovú pomoc podľa článku 10 nariadenia (EÚ) č. 515/2014, Komisii okrem informácií vyžadovaných v prílohe k vykonávaciemu nariadeniu (EÚ) č. 802/2014 poskytne aj informácie uvedené v prílohe I k tomuto nariadeniu.
   Členský štát poskytne Komisii aj vzor orientačného plánovania vypracovaný v súlade so vzorom uvedeným v prílohe II k tomuto nariadeniu.
   2.   Ak sa Litva rozhodne využiť prevádzkovú pomoc pre osobitný tranzitný režim podľa článku 11 nariadenia (EÚ) č. 515/2014, Komisii okrem informácií vyžadovaných v prílohe k vykonávaciemu nariadeniu (EÚ) č. 802/2014 poskytne aj informácie uvedené v prílohe III k tomuto nariadeniu.
   3.   Informácie a vzory uvedené v tomto článku sa zasielajú Komisii prostredníctvom systému elektronickej výmeny údajov zriadeného na základe článku 2 vykonávacieho nariadenia (EÚ) č. 802/2014.
   Článok 2
   Vzor správy o vykonávaní prevádzkovej podpory financovanej na základe národného programu a v rámci osobitného tranzitného režimu
   1.   Keď sa prevádzková podpora financuje na základe národného programu, dotknutý členský štát musí predložiť správu o jej vykonávaní uvedenú v článku 54 nariadenia (EÚ) č. 514/2014, ktorú vypracuje v súlade so vzorom uvedeným v prílohe k vykonávaciemu nariadeniu (EÚ) č. 799/2014.
   Keď členský štát predkladá Komisii svoju správu o vykonávaní, musí navyše poskytnúť informácie uvedené v prílohe IV k tomuto nariadeniu.
   2.   Keď sa prevádzková podpora pre osobitný tranzitný režim financuje na základe národného programu Litvy, Litva musí predložiť správu o jej vykonávaní uvedenú v článku 54 nariadenia (EÚ) č. 514/2014, ktorú vypracuje v súlade so vzorom uvedeným v prílohe k vykonávaciemu nariadeniu (EÚ) č. 799/2014.
   Keď Litva predkladá Komisii svoju správu o vykonávaní, musí navyše poskytnúť informácie uvedené v prílohe V k tomuto nariadeniu.
   3.   Informácie uvedené v tomto článku sa zasielajú Komisii prostredníctvom systému elektronickej výmeny údajov zriadeného na základe článku 2 vykonávacieho nariadenia (EÚ) č. 802/2014.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 24. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 150, 20.5.2014, s. 143.

      (2)  Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

      (3)  Vykonávacie nariadenie Komisie (EÚ) č. 802/2014 z 24. júla 2014, ktorým sa stanovujú vzory národných programov a podmienky systému elektronickej výmeny údajov medzi Komisiou a členskými štátmi podľa nariadenia Európskeho parlamentu a Rady (EÚ) č. 514/2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 22 tohto úradného vestníka).

      (4)  Vykonávacie nariadenie Komisie (EÚ) č. 799/2014 z 24. júla 2014, ktorým sa stanovujú vzory výročných a záverečných správ o vykonávaní podľa nariadenia Európskeho parlamentu a Rady (EÚ) č. 514/2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 4 tohto úradného vestníka).

      (5)  Ú. v. ES L 176, 10.7.1999, s. 36.

      (6)  Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).

      (7)  Ú. v. EÚ L 53, 27.2.2008, s. 52.

      (8)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

      (9)  Ú. v. EÚ L 160, 18.6.2011, s. 21.

      (10)  Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).

      PRÍLOHA I
      PROGRAMOVANIE PREVÁDZKOVEJ PODPORY NA ZÁKLADE NÁRODNÉHO PROGRAMU
      Keď je prevádzková podpora zahrnutá do národného programu, každý členský štát musí potvrdiť, že spĺňa podmienky stanovené v článku 10 ods. 2 nariadenia (EÚ) č. 515/2014.

         Vnútroštátny cieľ: Poskytnúť všeobecné orientačné informácie o využívaní prevádzkovej podpory (vrátane cieľov a úloh, ktoré sa majú dosiahnuť a splniť), ako aj orientačné informácie o službách a úlohách, ktoré sa budú financovať v rámci mechanizmu prevádzkovej podpory.
      Keď národný program zahŕňa prevádzkovú podporu v oblasti víz alebo hraníc, musí sa navyše vyplniť a pripojiť ako príloha aj Vzor orientačného plánovania. Tento vzor nebude súčasťou rozhodnutia Komisie o schválení národného programu.

                  OSOBITNÝ CIEĽ: Prevádzková podpora/článok 10 ods. 2 nariadenia (EÚ) č. 515/2014

                   týmto potvrdzuje, že dodržiava acquis Únie upravujúce problematiku hraníc a víz.

                   týmto potvrdzuje, že dodržiava normy a usmernenia Únie pre dobrú správu v oblasti hraníc a víz, najmä Schengenský katalóg pre kontrolu vonkajších hraníc, Praktickú príručku pre príslušníkov pohraničnej stráže a Príručku o vízach.

                  Vnútroštátny cieľ: Prevádzková podpora v oblasti víz

                  Vnútroštátny cieľ: Prevádzková podpora v oblasti hraníc

      PRÍLOHA II
      VZOR ORIENTAČNÉHO PLÁNOVANIA PRE PREVÁDZKOVÚ PODPORU NA ZÁKLADE NÁRODNÉHO PROGRAMU
      Tento vzor nebude súčasťou rozhodnutia Komisie o schválení národného programu.
      Pre každý typ prevádzkovej podpory (v oblasti víz alebo hraníc) treba poskytnúť:

                  i)

                  orientačný zoznam prijímateľov:

                              —

                              názov prijímateľa (napríklad ministerstvo zahraničných vecí, policajná sekcia pre prisťahovalectvo, pobrežná stráž, prístavný orgán, ozbrojené sily) a jeho právne postavenie (napríklad verejný orgán, akciová spoločnosť atď.),

                              —

                              ich zákonné povinnosti,

                              —

                              hlavné typy úloh vykonávaných v súvislosti s riadením hraníc/vízami (vrátane úloh, pri ktorých sa očakáva udelenie podpory),

                        V prípade potreby doplňte viac riadkov;

                  ii)

                  orientačný zoznam úloh: Opíšte hlavné typy úloh, ktoré vykonáva prijímateľ v súvislosti:

                              —

                              s udeľovaním víz [vrátane úloh, pri ktorých sa očakáva udelenie podpory podľa článku 10 nariadenia (EÚ) č. 515/2014, alebo

                              —

                              s riadením hraníc, pri ktorom sa očakáva udelenie podpory podľa článku 10 nariadenia (EÚ) č. 515/2014. Nie je potrebné opísať všetky úlohy, ktoré vykonáva prijímateľ, ale len tie, ktoré súvisia s riadením hraníc a imigračnou kontrolou (napríklad ozbrojené sily vykonávajúce dohľad na mori s cieľom zabrániť neoprávnenému prekročeniu hraníc).

                        Úlohy sa musia zoskupiť podľa miesta, na ktorom sa budú vykonávať (napríklad generálny konzulát v Pekingu, ministerstvo zahraničných vecí alebo slovensko-ukrajinská hranica). Pokiaľ je to možné, uveďte príslušný úsek hraníc pre každú úlohu opísanú v rámci prevádzkovej podpory v oblasti hraníc;

                  iii)

                  orientačný počet zamestnancov: V prípade potreby uveďte pre každého prijímateľa a každú úlohu počet dotknutých zamestnancov, pri ktorých sa očakáva udelenie podpory (počet vyjadrený ako ekvivalent plného pracovného času na celé trvanie prevádzkovej podpory);

                  iv)

                  orientačné rozdelenie rozpočtových prostriedkov podľa typu prijímateľa v týchto kategóriách nákladov:

                              náklady na zamestnancov vrátane nákladov na odbornú prípravu

                              servisné náklady, napríklad údržba a opravy,

                              modernizácia/výmena zariadení,

                              nehnuteľnosti (odpisovanie, renovácia),

                              systémy IT (prevádzkové riadenie VIS, SIS a nových systémov IT, prenájom a renovácia priestorov, komunikačná infraštruktúra a bezpečnosť),

                              operácie (náklady, ktoré nepatria do žiadnej z predchádzajúcich kategórií).

                     Vzor orientačného plánovania I: Prevádzková podpora v oblasti víz

                     Časť I.1.: orientačný zoznam úloh

                  Úlohy

                  Prijímateľ

                  Zamestnanci

                              1.

                              Konzuláty a iné subjekty, ktoré sa nachádzajú v iných krajinách

                  1.1.

                  1.n.

                              2.

                              Ústredné a iné subjekty [centralizované služby, ktoré sa špecializujú na udeľovanie víz a ktorých poskytovanie nie je viazané na žiadne konkrétne miesto (napríklad ministerstvo zahraničných vecí – vízové oddelenie)]

                  2.1.

                  2.n.

                     Časť I.2.: orientačné rozdelenie rozpočtových prostriedkov

                  Spolu na prijímateľa

                  Prijímateľ:

                  1.1.

                  Náklady na zamestnancov vrátane nákladov na odbornú prípravu

                  1.2.

                  Servisné náklady, napríklad údržba a opravy

                  1.3.

                  Modernizácia/výmena zariadení

                  1.4.

                  Nehnuteľnosti (odpisy, renovácia)

                  1.5.

                  Systémy IT (prevádzkové riadenie VIS, SIS a nových systémov IT, prenájom a renovácia priestorov, komunikačná infraštruktúra a bezpečnosť)

                  1.6.

                  Operácie (náklady, ktoré nepatria do žiadnej z predchádzajúcich kategórií)

                  Spolu:

                     Vzor orientačného plánovania II: Prevádzková podpora v oblasti hraníc

                     Časť II.1.: orientačný zoznam úloh

                  Úloha

                  Prijímateľ

                  Zamestnanci

                              1.

                              Pozemné hranice

                  1.1.

                  1.n.

                              2.

                              Morské hranice

                  2.1.

                  2.n.

                              3.

                              Vzdušné hranice

                  3.1.

                  3.n.

                              4.

                              Ústredné a iné služby [centralizované služby, ktoré sa špecializujú na riadenie hraníc a ktorých poskytovanie nie je viazané na žiadne konkrétne miesto (napríklad analýza rizík, ktorá sa vykonáva na veliteľstve pohraničnej stráže, činnosti v oblasti odbornej prípravy)]

                  4.1.

                  4.n.

                     Časť II.2.: Orientačné rozdelenie rozpočtových prostriedkov

                  Spolu na prijímateľa

                              1.

                              Prijímateľ:

                  1.1.

                  Náklady na zamestnancov vrátane nákladov na odbornú prípravu

                  1.2.

                  Servisné náklady, napríklad údržba a opravy

                  1.3.

                  Modernizácia/výmena zariadení

                  1.4.

                  Nehnuteľnosti (odpisy, renovácia)

                  1.5.

                  Systémy IT (prevádzkové riadenie VIS, SIS a nových systémov IT, prenájom a renovácia priestorov, komunikačná infraštruktúra a bezpečnosť)

                  1.6.

                  Operácie (náklady, ktoré nepatria do žiadnej z predchádzajúcich kategórií)

                  Spolu:

      PRÍLOHA III
      PROGRAMOVANIE PREVÁDZKOVEJ PODPORY V RÁMCI OSOBITNÉHO TRANZITNÉHO REŽIMU
      Prevádzková podpora pre osobitný tranzitný režim (Litva): Uveďte národnú stratégiu na vykonávanie osobitného tranzitného režimu, požiadavky vyplývajúce z tejto stratégie a vnútroštátne ciele zamerané na splnenie týchto požiadaviek. Uveďte výsledky a účinok, ktorý má táto stratégia dosiahnuť.
      Typy dodatočných nákladov: Uveďte orientačné informácie o typoch dodatočných nákladov, ktorým sa má udeliť podpora v súvislosti s vykonávaním osobitného tranzitného režimu.

                  Osobitný prípad: Prevádzková podpora pre osobitný tranzitný režim (Litva)

                  Typy dodatočných nákladov

      PRÍLOHA IV
      PODÁVANIE SPRÁV O VYKONÁVANÍ PREVÁDZKOVEJ PODPORY
      Zhrnutie: Poskytnite zhrnutie výsledkov dosiahnutých pri vykonávaní prevádzkovej podpory počas rozpočtového roka v porovnaní s východiskovou situáciou, ako aj dosiahnuté ciele a splnené úlohy.
      Akcie: Uveďte hlavné akcie vykonané počas rozpočtového roka, úspechy a zistené (a vyriešené) problémy.

                  OSOBITNÝ CIEĽ: Zhrnutie prevádzkovej podpory

                  Prevádzková podpora v oblasti víz

                  Prevádzková podpora v oblasti hraníc

      PRÍLOHA V
      PODÁVANIE SPRÁV O VYKONÁVANÍ PREVÁDZKOVEJ PODPORY V RÁMCI OSOBITNÉHO TRANZITNÉHO REŽIMU
      Osobitný tranzitný režim (ako je stanovený v osobitných nariadeniach): Poskytnite prehľad vykonávania osobitného tranzitného režimu.
      Uveďte zmeny stratégie alebo vnútroštátnych cieľov alebo akýchkoľvek faktorov, ktoré môžu viesť k zmenám v budúcnosti.
      Uveďte významné záležitosti, ktoré majú vplyv na realizáciu osobitného tranzitného režimu.

                  —

                  Vnútroštátne ciele: Uveďte hlavné akcie vykonané počas roka, úspechy a zistené (a vyriešené) problémy.

                  OSOBITNÝ CIEĽ: Zhrnutie prevádzkovej podpory pre osobitný tranzitný režim (Litva)

                  Vnútroštátny cieľ: akcie vykonané v súvislosti s osobitným tranzitným režimom


title: Vykonávacie nariadenie Rady (EÚ) 2017/1549 zo 14. septembra 2017, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               15.9.2017

               SK

               Úradný vestník Európskej únie

               L 237/44

         VYKONÁVACIE NARIADENIE RADY (EÚ) 2017/1549
   zo 14. septembra 2017,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatrenia vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Na základe preskúmania Rady by sa informácie, ktoré sa týkajú určitých osôb a subjektov uvedených v prílohe I k nariadeniu (EÚ) č. 269/2014 mali zmeniť a záznamy týkajúce sa štyroch zosnulých osôb by sa mali vypustiť.

               (3)

               Vzhľadom na zmeny vo vlastníckej štruktúre troch subjektov by sa príloha I k nariadeniu (EÚ) č. 269/2014 mala zmeniť, aby sa zachovali opatrenia voči uvedeným subjektom.

               (4)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 269/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. septembra 2017

            Za Radu

            predseda

         A. ANVELT

      (1)  Ú. v. EÚ L 78, 17.3.2014, s. 6.

      PRÍLOHA
      Príloha I k nariadeniu (EÚ) č. 269/2014 sa mení takto:

                  1.

                  Vypúšťajú sa záznamy o týchto osobách:
                  Osoby

                              15.

                              Oleg Evgenevich PANTELEEV

                              44.

                              Valeriy Dmitrievich BOLOTOV

                              136.

                              Mikhail Sergeevich TOLSTYKH

                              139.

                              Sergey Anatolievich LITVIN

                  2.

                  Vypúšťajú sa záznamy o týchto subjektoch:
                  Subjekty

                              2.

                              Spoločnosť s ručením obmedzeným „Prístav Feodosia“

                              12.

                              Štátny trajektový podnik „Kerčská preprava“

                              14.

                              Spoločnosť „Námorný prístav Kerč“/„Kamyš-Burun“

                  3.

                  Dopĺňa sa tento subjekt:
                  Subjekty

                              Názov

                              Identifikačné údaje

                              Odôvodnenie

                              Dátum zaradenia na zoznam

                              38.

                              Štátny unitárny podnik „Krymskej republiky“„Krymské námorné prístavy“
                              (Государственное унитарное предприятие Республики Крым „Крымские морские порты“), vrátane pobočiek:

                                          —

                                          Komerčný prístav Feodosia,

                                          —

                                          Kerčská preprava,

                                          —

                                          Komerčný prístav Kerč.

                                          28 Kirova Street

                                          Kerch 298312

                                          Crimea

                                    (298312, Республика Крым, гор. Керчь, ул. Кирова, дом 28)

                              „Krymský parlament“ prijal 17. marca 2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva a 26. marca 2014 uznesenie č. 1865-6/14 o štátnom podniku „Krymské námorné prístavy“ („О Государственном предприятии ‚Крымские морские порты‘“), ktorými vyhlásil vyvlastnenie majetku patriaceho viacerým štátnym podnikom, ktoré sa zlúčili do Štátneho unitárneho podniku „Krymskej republiky“„Krymské námorné prístavy“ v mene „Krymskej republiky“. Krymské „orgány“ teda de facto tieto podniky skonfiškovali a podnik „Krymské námorné prístavy“ mal prospech z nezákonného prevodu ich majetku.

                              16.9.2017

                  4.

                  Záznamy o osobách a subjektoch uvedených nižšie sa nahrádzajú týmito záznamami:
                  Osoby

                              Meno

                              Identifikačné údaje

                              Odôvodnenie

                              Dátum zaradenia na zoznam

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич AKCЁHOB),
                              Serhiy Valeriyovych AKSYONOV (Сергiй Валерiйович АКСЬОНОВ)

                              Dátum narodenia:26.11.1972
                              Miesto narodenia: Beltsy (Bălți), dnešná Moldavská republika

                              Aksyonov bol zvolený za „predsedu krymskej vlády“ v krymskej najvyššej rade 27. februára 2014 za prítomnosti proruských ozbrojencov. Jeho „zvolenie“ vyhlásil úradujúci ukrajinský prezident Oleksandr Turčinov 1. marca 2014 za protiústavné. Aktívne loboval za „referendum“, ktoré sa konalo 16. marca 2014, a bol jedným zo signatárov „zmluvy o pristúpení Krymu k Ruskej federácii“ z 18. marca 2014. Prezident Putin ho 9. apríla 2014 vymenoval za úradujúcu „hlavu“ takzvanej „Krymskej republiky“. Za „hlavu“ takzvanej „Krymskej republiky“ bol formálne „zvolený“9. októbra 2014. Aksyonov následne vyhlásil, že úrady „hlavy“ a „predsedu vlády“ sa majú spojiť.
                              Člen ruskej Štátnej rady. Od januára 2017 je členom najvyššej rady strany Jednotné Rusko.
                              Za jeho účasť na procese anexie Krymu mu bol udelený ruský štátny rád „Za služby vlasti“ prvého stupňa.

                              17.3.2014

                              3.

                              Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                              Rustam Ilmyrovych TEMIRHALIIEV (Рустам Ільмирович ТЕМІРГАЛІЄВ)

                              Dátum narodenia:15.8.1976
                              Miesto narodenia: Ulan-Ude, Burjatská ASSR (Ruská sovietska federatívna socialistická republika – RSFSR)

                              Ako bývalý podpredseda krymskej vlády zohrával významnú úlohu pri rozhodovaní „Najvyššej rady“ o „referende“ proti územnej celistvosti Ukrajiny, ktoré sa uskutočnilo 16. marca 2014. Aktívne sa angažoval za začlenenie Krymu do Ruskej federácie.
                              Zo svojej funkcie „prvého podpredsedu vlády“ tzv. „Krymskej republiky“ odstúpil 11. júna 2014.
                              Naďalej aktívne podporuje separatistické akcie alebo politiky.

                              17.3.2014

                              5.

                              Aleksei Mikhailovich CHALIY (Алексей Михайлович ЧАЛЫЙ)
                              Oleksiy Mykhaylovych CHALYY (Олексій Михайлович ЧАЛИЙ)

                              Dátum narodenia:13.6.1961
                              Miesto narodenia: Moskva alebo Sevastopol

                              Čalij sa 23. februára 2014 stal „ľudovým starostom Sevastopola“ na základe ľudového hlasovania a toto „zvolenie“ prijal. Aktívne sa angažoval, aby sa Sevastopol po referende, ktoré sa konalo 16. marca 2014, stal samostatnou časťou Ruskej federácie. Bol jedným zo signatárov „zmluvy o pristúpení Krymu k Ruskej federácii“ z 18. marca 2014. Bol úradujúcim „guvernérom“ Sevastopola od 1. do 14. apríla 2014 a je bývalým „zvoleným“ predsedom „zákonodarného zhromaždenia“ mesta Sevastopol. Člen „zákonodarného zhromaždenia“ mesta Sevastopol.
                              Za jeho účasť na procese anexie Krymu mu bol udelený ruský štátny rád „Za služby vlasti“ prvého stupňa.

                              17.3.2014

                              21.

                              Aleksandr Viktorovich GALKIN (Александр Викторович ГАЛКИН)

                              Dátum narodenia:22.3.1958
                              Miesto narodenia: Ordžonikidze, Severoosetská ASSR

                              Bývalý veliteľ ruského južného vojenského okruhu („SMD“), ktorého jednotky sú na Kryme; pod Galkinovým velením sa nachádza čiernomorská flotila; cez SMD prišla na Krym veľká časť ozbrojených jednotiek.
                              Jednotky SMD sú nasadené na Kryme. Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o referendum a pripojenie k Rusku. Okrem toho patrí pod velenie tohto okruhu aj čiernomorská flotila.
                              V súčasnosti zamestnanec ústredia ruského ministerstva obrany. Poradca ministra obrany od 19. januára 2017.

                              17.3.2014

                              45.

                              Andrei Evgenevich PURGIN (Андрей Евгеньевич ПУРГИН)
                              Andriy Yevhenovych PURHIN (Андрiй Євгенович ПУРГIН)

                              Dátum narodenia:26.1.1972
                              Miesto narodenia: Doneck

                              Aktívny účastník a organizátor separatistických aktivít, koordinátor akcií „ruských turistov“ v Donecku. Spoluzakladateľ „Donbaskej občianskej iniciatívy za Eurázijskú úniu“. Bývalý „prvý podpredseda Rady ministrov“. Do 4. septembra 2015„predseda“„Ľudovej rady Doneckej ľudovej republiky“.
                              Od februára 2017 po rozhodnutí tzv. „Ľudovej rady“ zbavený funkcie člena „Ľudovej rady Doneckej ľudovej republiky“.
                              Naďalej aktívne podporuje separatistické akcie alebo politiky.

                              29.4.2014

                              47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)
                              Serhiy Hennadiyovych TSYPLAKOV (Сергій Геннадійович ЦИПЛАКОВ)

                              Dátum narodenia:1.5.1983
                              Miesto narodenia: Charcysk, Donecká oblasť

                              Jeden z vodcov ideologickej radikálnej organizácie „Donbaských ľudových milícií“. Aktívne sa zúčastňoval na obsadení viacerých štátnych budov v Doneckej oblasti.
                              Člen „Ľudovej rady Doneckej ľudovej republiky“, predseda „výboru Ľudovej rady pre informačnú politiku a informačné technológie“.

                              29.4.2014

                              53.

                              Oleg Grigorievich KOZYURA (Олег Григорьевич КОЗЮРА)
                              Oleh Hryhorovych KOZYURA (Олег Григорович КОЗЮРА)

                              Dátum narodenia:30.12.1965 alebo 19.12.1962
                              Miesto narodenia: Simferopol, Krym alebo Záporožie

                              Bývalý riaditeľ Federálneho migračného úradu pre Sevastopol. Zodpovedný za systematické a zrýchlené vydávanie ruských cestovných pasov obyvateľom Sevastopola.
                              V súčasnosti asistent zástupcu Mestskej rady Sevastopola Michaila Čalyja.

                              12.5.2014

                              58.

                              Roman Viktorovich LYAGIN (Роман Викторович ЛЯГИН)
                              Roman Viktorovych LIAHIN (Роман Вікторович ЛЯГІН)

                              Dátum narodenia:30.5.1980
                              Miesto narodenia: Doneck, Ukrajina

                              Bývalý vedúci ústrednej volebnej komisie „Doneckej ľudovej republiky“. Aktívne organizoval referendum o sebaurčení „Doneckej ľudovej republiky“, ktoré sa uskutočnilo 11. mája 2014. Bývalý „minister práce a sociálnej politiky“.
                              Naďalej aktívne podporuje separatistické akcie a politiky.

                              12.5.2014

                              61.

                              Igor Sergeievich SHEVCHENKO (Игорь Сергеевич ШЕВЧЕНКО)

                              Dátum narodenia: 9.2.
                              Miesto narodenia: Sevastopol, Krym

                              Sevastopolský prokurátor. Aktívne vykonáva ruskú anexiu Sevastopola.

                              12.5.2014

                              68.

                              Aleksey Vyacheslavovich KARYAKIN (Алексей Вячеславович КАРЯКИН)
                              Oleksiy Vyacheslavovych KARYAKIN (Олексій В'ячеславович КАРЯКІН)

                              Dátum narodenia:7.4.1980 alebo 7.4.1979
                              Miesto narodenia: Stachanov, Luhanská oblasť

                              Do 25. marca 2016 tzv. „predseda Najvyššej rady Luhanskej ľudovej republiky“. Bývalý člen tzv. „Ľudovej rady Luhanskej ľudovej republiky“.
                              Zodpovedný za separatistické „vládne“ činnosti tzv. „Najvyššej rady“, zodpovedný za požiadanie Ruskej federácie o uznanie nezávislosti „Luhanskej ľudovej republiky“.
                              Signatár memoranda o porozumení o „Novoruskej únii“.
                              Naďalej aktívne podporuje separatistické akcie alebo politiky.

                              12.7.2014

                              73.

                              Mikhail Efimovich FRADKOV (Михаил Ефимович ФРАДКОВ)

                              Dátum narodenia:1.9.1950
                              Miesto narodenia: Kurumoč, Kujbyševská oblasť

                              Bývalý stály člen Bezpečnostnej rady Ruskej federácie; bývalý riaditeľ Zahraničnej spravodajskej služby Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.
                              Od 4. januára 2017 riaditeľ Ruského inštitútu pre strategické štúdie. Je tiež predsedom predstavenstva spoločnosti „Almaz-Antey“.
                              Naďalej aktívne podporuje separatistické akcie a politiky.

                              25.7.2014

                              86.

                              Serhii Anatoliyovych ZDRILIUK alias Abwehr
                              (Сергей Анатольевич ЗДРИЛЮК)
                              (Сергій Анатолійович ЗДРИЛЮК)

                              Dátum narodenia:23.6.1972 (alebo 23.7.1972)
                              Miesto narodenia: Vinická oblasť

                              Vysoký poradca Igora Strelkova/Girkina, ktorý je zodpovedný za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Tým, že prijal a vykonáva túto funkciu, podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.
                              Naďalej aktívne podporuje separatistické akcie a politiky.

                              25.7.2014

                              87.

                              Vladimir ANTYUFEYEV (alias Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)
                              (Владимир АНТЮФЕЕВ)

                              Dátum narodenia:19.2.1951
                              Miesto narodenia: Novosibirsk

                              Bývalý „minister štátnej bezpečnosti“ v separatistickej oblasti Podnesterska. Bývalý prvý podpredseda vlády „Doneckej ľudovej republiky“ zodpovedný za bezpečnosť a presadzovanie práva. V tejto funkcii bol zodpovedný za separatistické „vládne“ aktivity tzv. „vlády Doneckej ľudovej republiky“.
                              Naďalej aktívne podporuje separatistické akcie a politiky.

                              25.7.2014

                              93.

                              Konstantin Valerevich MALOFEEV
                              (Константин Валерьевич МАЛОФЕЕВ)

                              Dátum narodenia:3.7.1974
                              Miesto narodenia: Puščino, Moskovská oblasť

                              Konstantin Malofejev má úzke vzťahy s ukrajinskými separatistami na východe Ukrajiny a na Kryme. Je bývalým zamestnávateľom Aleksandra Borodaja, tzv. „predsedu vlády“„Doneckej ľudovej republiky“; v čase anexie Krymu udržiaval styky so Sergejov Aksjonovom, tzv. predsedom vlády tzv. „Krymskej republiky“. Ukrajinská vláda začala trestné vyšetrovanie jeho údajnej materiálnej a finančnej podpory separatistov. Okrem toho vydal niekoľko verejných vyhlásení, ktorými podporil anexiu Krymu a začlenenie Ukrajiny do Ruska, konkrétne v júni 2014 vyhlásil, že „nemožno včleniť celú Ukrajinu do Ruska. Východ (Ukrajiny) možno“.
                              Konstantin Malofejev teda svojím konaním podporuje destabilizáciu na východe Ukrajiny.

                              30.7.2014

                              127.

                              Oleg Evgenevich BUGROV (Олег Евгеньевич БУГРОВ)
                              Oleh Yevhenovych BUHROV (Олег Євгенович БУГРОВ)

                              Dátum narodenia:29.8.1969 alebo 1973
                              Miesto narodenia: Sverdlovsk, Luhansk

                              Bývalý „minister obrany“ tzv. „Luhanskej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              29.11.2014

                              131.

                              Yevgeniy Vyacheslavovich ORLOV (alias Yevhen Vyacheslavovych ORLOV)
                              (Евгений Вячеславович ОРЛОВ)

                              Dátum narodenia:10.5.1980 alebo 21.10.1983
                              Miesto narodenia: Snežnoje, Donecká oblasť
                              г. Снежное, Донецкой области

                              Člen „Národnej rady“ tzv. „Doneckej ľudovej republiky“. Predseda verejného hnutia „Slobodný Donbas“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              29.11.2014

                              137.

                              Eduard Aleksandrovich BASURIN (Эдуард Александрович БАСУРИН)
                              Eduard Oleksandrovych BASURIN (Едуард Олександрович БАСУРІН

                              Dátum narodenia:27.6.1966
                              Miesto narodenia: Doneck

                              Hovorca ministerstva obrany tzv. „Doneckej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                              Naďalej je aktívnym vojenským veliteľom v tzv. „DNR“.

                              16.2.2015

                              143.

                              Evgeny Vladimirovich MANUYLOV (Евгений Владимирович МАНУЙЛОВ)
                              Yevhen Volodymyrovych MANUYLOV (Євген Володимирович МАНУЙЛОВ)

                              Dátum narodenia:5.1.1967
                              Miesto narodenia: Baranikovka, Bielovodský rajón, Luhanská oblasť
                              с. Бараниковка Беловодского района Луганской области

                              Tzv. „minister financií“ tzv. „Luhanskej ľudovej republiky“.
                              Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                              16.2.2015

                              147.

                              Anatoly Ivanovich ANTONOV (Анатолий Иванович АНТОНОВ)

                              Dátum narodenia:15.5.1955
                              Miesto narodenia: Omsk

                              Bývalý námestník ministra obrany, ktorý sa v tejto funkcii podieľal na podpore nasadenia ruských jednotiek na Ukrajine.
                              Podľa súčasného ruského ministerstva obrany sa v tejto funkcii podieľal na formovaní a vykonávaní politiky ruskej vlády. Tieto politiky ohrozujú územnú celistvosť, zvrchovanosť a nezávislosť Ukrajiny.
                              Od 28. decembra 2016 je námestníkom ministra zahraničných vecí.

                              16.2.2015

                        Subjekty

                              Názov

                              Identifikačné údaje

                              Odôvodnenie

                              Dátum zaradenia na zoznam

                              1.

                              Štátny unitárny podnik „Krymskej republiky“„Černomorneftegaz“
                              (predtým známy ako PJSC „Černomorneftegaz“)

                              Prospekt Kirov 52, Simferopol, Krym, 295000
                              пр.Кирова52, г.Симферополь, Крым, 295000
                              Telefónne číslo:
                              +7 (3652) 66-70-00
                              +7 (3652) 66-78-00

                              „Krymský parlament“ prijal 17.3.2014 uznesenie o vyvlastnení majetku podniku Černomorneftegaz v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 29.11.2014 ako štátny unitárny podnik „Krymskej republiky“„Černomorneftegaz“ (Государственное унитарное предприятие Республики Крым „Черноморнефтегаз“). Zakladateľ: Ministerstvo palív a energetiky Krymskej republiky (Министерство топлива и энергетики Республики Крым).

                              12.5.2014

                              3.

                              Tzv. „Luhanská ľudová republika“
                              „Луганская народная республика“
                              „Luganskaya narodnaya respublika“

                              Oficiálne webové sídlo:
                              http://lugansk-online.info
                              Telefónne číslo:
                              +38-099-160-74-14

                              Tzv. „Luhanská ľudová republika“ vznikla 27. apríla 2014.
                              Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                              22. mája 2014 tzv. „Donecká ľudová republika“ a „Luhanská ľudová republika“ vytvorili tzv. „Federálny štát Novorusko“.
                              Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                              Zapája sa tiež do verbovania do separatistickej „Juhovýchodnej armády“ a do iných nezákonných separatistických ozbrojených skupín, čím narúša stabilitu alebo bezpečnosť Ukrajiny.

                              25.7.2014

                              5.

                              Tzv. „Federálny štát Novorusko“
                              „Федеративное государство Новороссия“
                              „Federativnoye Gosudarstvo Novorossiya“

                              Oficiálne tlačové správy:
                              http://novorossia.su/official
                              http://frn2016.netdo.ru/
                              https://www.novorosinform.org/

                              24. mája 2014 tzv. D„onecká ľudová republika“ a „Luhanská ľudová republika“ podpísali dohodu o vytvorení neuznaného tzv. „Federálneho štátu Novorusko“.
                              Je to v rozpore s ukrajinskou ústavou, a tým aj s medzinárodným právom, čím sa ohrozuje územná celistvosť, zvrchovanosť a nezávislosť Ukrajiny.

                              25.7.2014

                              6.

                              International Union of Public Associations „Great Don Army“ (Medzinárodný zväz verejných združení „Veľká donská armáda“)
                              Международный Союз Общественных Объединений„Всевеликое Войско Донское“

                              Oficiálne webové sídlo:
                              http://xn--80aaaajfjszd7a3b0e.xn--p1ai/
                              Telefónne číslo:
                              +7-8-908-178-65-57
                              Sociálne médiá: Cossack National Guard (Kozácka národná strana) http://vk.com/kazak_nac_guard
                              Adresa: 346465 Rusko, Rostovská oblasť, October District, St Zaplavskaya, Str Shosseynaya 1
                              Druhá adresa: Voroshilovskiy Prospekt 12/85-87/13, Rostov nad Donom

                              „Veľká donská armáda“ zriadila „Kozácku národnú gardu“ zodpovednú za boj proti ukrajinským vládnym silám na východe Ukrajiny, čím narúša územnú celistvosť, zvrchovanosť a nezávislosť Ukrajiny a ohrozuje stabilitu alebo bezpečnosť Ukrajiny.
                              Spolupracuje s Nikolajom KOZICINOM, ktorý je veliteľom kozáckych síl a je zodpovedný za velenie separatistom na východe Ukrajiny, ktorí bojujú proti ukrajinským vládnym silám.

                              25.7.2014

                              7.

                              „Sobol“
                              „Соболь“

                              Oficiálne webové sídlo:
                              http://soboli.net
                              Sociálne médiá:
                              http://vk.com/sobolipress
                              Telefónne číslo:
                              (0652) 60-23-93.
                              Email: SoboliPress@gmail.com
                              Adresa: Crimea, Simferopol, str. Kiev, 4 (area bus station „Central“).

                              Radikálna polovojenská organizácia zodpovedná za otvorené podporovanie použitia sily na ukončenie kontroly Ukrajiny na Kryme, čím narúša územnú celistvosť, zvrchovanosť a nezávislosť Ukrajiny.
                              Zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.

                              25.7.2014

                              13.

                              Štátny unitárny podnik mesta Sevastopol „Námorný prístav Sevastopol“
                              ГУП ГС „Севастопольский морской порт“
                              (predtým známy ako štátny podnik „Komerčný námorný prístav Sevastopol“
                              Государственное предприятие „Севастопольский морской торговьй порт“
                              Gosudarstvenoye predpriyatiye „Sevastopolski morskoy torgovy port“)

                              Nakhimov Square 5, Sevastopol, 299011
                              (пл. Нахимова, 5, г. Севастополь, 299011)
                              Kód: 1149204004707

                              Vlastníctvo tohto subjektu sa previedlo v rozpore s ukrajinským právom. „Krymský parlament“ prijal 17.3.2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva, ktorým vyhlásil vyvlastnenie majetku štátneho podniku „Komerčný námorný prístav Sevastopol“ v mene „Krymskej republiky“. Podnik tak prakticky skonfiškovali krymské „orgány“. Z hľadiska objemu obchodu ide o najväčší komerčný námorný prístav na Kryme. Opätovne zaregistrovaný 6.6.2014 ako štátny unitárny podnik mesta Sevastopol „Námorný prístav Sevastopol“ (Государственное унитарное предприятие города Севастополя „Севастопольский морской порт“). Zakladateľ: Vláda mesta Sevastopol (Правительство Севастополя).

                              25.7.2014

                              15.

                              Štátny unitárny podnik „Krymskej republiky“„Universal-Avia“
                              Государственное унитарное предприятие Республики Крым „Универсал-Авиа“
                              (predtým známy ako štátny podnik Universal -Avia
                              Государственное предприятие „Универсал-Авиа“
                              Gosudarstvenoye predpriyatiye „Universal-Avia“)

                              Aeroflotskaya Street 5, 295024, Simferopol
                              (ул. Аэрофлотская, дом 5, 295024, г Симферополь)

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 24. 3. 2014 rozhodnutie č. 1794-6/14 o štátnom podniku „Gosudarstvennoe predprijatie Universal-Avia“ („О Государственном предприятии Универсал-Авиа“), ktorým vyhlásilo vyvlastnenie majetku štátneho podniku „Universal-Avia“ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 15.1.2015 ako štátny unitárny podnik „Krymskej republiky“„Universal-Avia“ (Государственное унитарное предприятие Республики Крым „Универсал-Авиа“). Zakladateľ: Ministerstvo dopravy „Krymskej republiky“ (Министерство транспорта Республики Крым).

                              25.7.2014

                              17.

                              Podnik Krymskej republiky „Azovský destilačný závod“
                              Крымское республиканское предприятие „Азовский ликёро-водочннй завод“
                              Azovsky likerovodochny zavod

                                          40 Zeleznodorozhnaya str.,

                                          296178 Azovskoye, Jankoysky district

                                          (Джанкойский район, 296178

                                          пгт Азовское, ул. Железнодорожная, 40)

                                    Kód: 01271681

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku podniku „Azovsky likerovodočny zavod“ v mene „Krymskej republiky“. Krymské „orgány“ teda de facto podnik skonfiškovali.
                              Údajne vyhlásený konkurz. Riadený spoločnosťou Sinergiya.

                              25.7.2014

                              18.

                              Štátny federálny rozpočtový podnik „Výrobno-agrárny zväz „Massandra““ kancelárie prezidenta Ruskej federácie
                              „Производственно-аграрное объединение „Массандра“ Управления делами Президента Российской Федерации“
                              (predtým známy ako „štátny koncern Národné združenie výrobcov „Massandra““
                              Национальное производственно-аграрное объединение „Массандра“
                              Nacionalnoye proizvodstvenno agrarnoye obyedinenye Massandra)

                              298650, Krym, Jalta, Massandra, str. Vinodela Egorova 9.

                                          298650,Крым, г.Ялта,

                                          пгт. Массандра,

                                          ул. Винодела Егорова, д. 9

                                    Webové sídlo: http://massandra.su

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho koncernu „Národné združenie výrobcov „Massandra““ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 1.8.2014 ako štátny federálny rozpočtový podnik „Proizvodstvenno agrarnoye obyedinenye „Massandra““ kancelárie prezidenta Ruskej federácie (Федеральное государственное унитарное предприятие „Производственно-аграрное объединение „Массандра“ Управления делами Президента Российской Федерации“). Zakladateľ: Kancelária prezidenta Ruskej federácie (Управлениe делами Президента Российской Федерации).

                              25.7.2014

                              19.

                              Federálny štátny rozpočtový ústav pre vedu a výskum „Všeruský národný výskumný inštitút pre vinohradníctvo a víno „Magarač“ (Magarach) Ruskej akadémie vied“
                              Федеральное государственное бюджетное учреждение науки „Всероссийский национальный научно-исследовательский институт виноградарства и виноделия „Магарач“ РАН“
                              (Predtým známy ako štátny unitárny podnik „Krymskej republiky“„Národný ústav pre vinohradníctvo a víno „Magarač““
                              Predtým známy ako: „Štátny podnik Magarač Národného ústavu pre vinohradníctvo a víno“
                              Государственное предприятие Агрофирма „Магарач“ Национального института винограда и вина „Магарач“
                              Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“)

                              298600, Kirov Street 31, Jalta, Krym
                              298600, Крым, г. Ялта, ул. Кирова31

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991–6/14 o zmene uznesenia Štátnej rady „Krymskej republiky“ č. 1836–6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho podniku „Gosudarstvennoje predprijatije „Agrofirma Magarač“ nacionaľnogo instituta vinograda i vina „Magarač““ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 15. januára 2015 ako štátny unitárny ústav „Krymskej republiky“„Národný ústav pre vinohradníctvo a víno „Magarač““ ( Государственное бюджетное учреждение Республики Крым НАЦИОНАЛЬНЫЙ НАУЧНО-ИССЛЕДОВАТЕЛЬСКИЙ ИНСТИТУТ ВИНОГРАДА И ВИНА „МАГАРАЧ“). Zakladateľ: Ministerstvo poľnohospodárstva „Krymskej republiky“ (Министерство сельского хозяйства Республики Крым).
                              Štátny unitárny podnik „Krymskej republiky“„Národný ústav pre vinohradníctvo a víno „Magarač““ sa 7. februára 2017 zmenil na Federálny rozpočtový vedecký podnik Všeruský vedecko-výskumný inštitút pre vinohradníctvo a víno „Magarač“, Ruská akadémia vied.

                              25.7.2014

                              20.

                              Štátny podnik „Krymskej republiky“„Závod šumivého vína „Novy Svet““
                              Государственное унитарное предприятие Республики Крым „Завод шампанских вин „Новый Свет““
                              Predtým známy ako Štátny unitárny podnik Krymskej republiky „Závod šumivého vína „Novy Svet““
                              (predtým známy ako štátny podnik Závod šumivého vína „Novy Svet“
                              Государственное предприятие Завод шампанских вин „Новый свет“
                              Gosudarstvenoye predpriyatiye Zavod shampanskykh vin „Novy Svet“)

                              298032, Crimea, Sudak, urban village Novy Svet, str. Shalapina 1.
                              298032, Крым, г.Судак,пгт.Новый Свет, ул.Шаляпина, д.1

                              Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho podniku „Zavod šampanskych vin Novy Svet“ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 4.1.2015 ako štátny unitárny podnik „Krymskej republiky“„Závod šumivého vína „Novy Svet““ (Государственное унитарное предприятие Республики Крым „Завод шампанских вин „Новый Свет““). Zakladateľ: Ministerstvo poľnohospodárstva „Krymskej republiky“ (Министерство сельского хозяйства Республики Крым).

                              25.7.2014

                              23.

                              Russian National Commercial Bank (Ruská národná komerčná banka)
                              (Российский национальный коммерческий банк)

                              295000, Simferopol, Naberezhnaja str pomenovaná na počesť 60. výročia vzniku ZSSR, 34
                              295000, Симферополь, ул. Набережная имени 60–летия СССР, д. 34
                              Webové sídlo: http://www.rncb.ru

                              Po protiprávnej anexii Krymu prešla Ruská národná komerčná banka (RNKB) do úplného vlastníctva takzvanej „Krymskej republiky“. V januári 2016 sa stala majetkom Federálnej agentúry pre správu štátneho majetku, známej aj ako Rosimuščestvo [Федеральное агентство по управлению государственным имуществом (Росимущество)].
                              Stala sa hlavným aktérom na trhu, hoci pred anexiou na Kryme nepôsobila. Kúpou a preberaním pobočiek bánk, ktoré sa z Krymu sťahujú, RNKB materiálne a finančne podporila konanie ruskej vlády na integráciu Krymu do Ruskej federácie, čím sa narušila územná celistvosť Ukrajiny.

                              30.7.2014

                              25.

                              Mier Luhanskému regiónu (Mir Luganščine) Мир Луганщине

                              https://mir-lug.info/

                              Verejná „organizácia“, ktorá postavila kandidátov do tzv. „volieb“2. novembra 2014 v tzv. „Luhanskej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                              Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú. Na jej čele stojí Igor PLOTNITSKY.

                              29.11.2014

                              26.

                              Slobodný Donbas (alias „Free Donbas“, „Svobodny Donbass“) Свободньιй Донбасс

                              http://www.odsd.ru/

                              Verejná „organizácia“, ktorá postavila kandidátov do tzv. „volieb“2. novembra 2014 v tzv. „Doneckej ľudovej republike“. Tieto voľby sú v rozpore s ukrajinským právom, a preto sú protiprávne.
                              Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                              29.11.2014

                              30.

                              Batalión Sparta
                              Батальон „Спарта“

                              Ozbrojená separatistická skupina, ktorá aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                              Je súčasťou tzv. Prvého armádneho zboru „Doneckej ľudovej republiky“.

                              16.2.2015

                              31.

                              Batalión Somali
                              Батальон „Сомали“

                              Ozbrojená separatistická skupina, ktorá aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                              Je súčasťou tzv. Prvého armádneho zboru „Doneckej ľudovej republiky“.

                              16.2.2015

                              37.

                              Hnutie „Novorossiya“ (Novorusko) Igora STRELKOVA
                              Движение „Новороссия“ Игоря СТРЕЛКОВА

                              http://novorossia.pro/

                              Hnutie „Novorassiya“/„Novorusko“ bolo založené v novembri 2014 v Rusku a na jeho čele je ruský dôstojník Igor Strelkov/Girkin [identifikovaný ako zamestnanec hlavného spravodajského riaditeľstva generálneho štábu ozbrojených síl Ruskej federácie (GRU)].
                              Medzi jeho deklarované ciele patrí poskytovať všetky druhy účinnej pomoci pre „Novorassiya“, a to aj pomocou pre bojovú činnosť milícií vo východnej Ukrajine, čím podporuje činnosti, ktoré narúšajú územnú celistvosť, zvrchovanosť a nezávislosť Ukrajiny.
                              Spojené s osobou uvedenou na zozname za narúšanie územnej celistvosti Ukrajiny.

                              16.2.2015


title: Vykonávacie nariadenie Komisie (EÚ) 2015/1392 z 13. augusta 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka fruktóza a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
               14.8.2015

               SK

               Úradný vestník Európskej únie

               L 215/34

         VYKONÁVACIE NARIADENIE KOMISIE (EÚ) 2015/1392
   z 13. augusta 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka fruktóza a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 12. marca 2014 od inštitútu Institut Technique de l'Agriculture Biologique (ITAB) doručená žiadosť o schválenie fruktózy ako základnej látky. K uvedenej žiadosti boli pripojené informácie požadované v článku 23 ods. 3 druhom pododseku.

               (2)

               Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad predložil Komisii technickú správu o dotknutej látke 24. októbra 2014 (2). Komisia predložila 20. marca 2015 Stálemu výboru pre rastliny, zvieratá, potraviny a krmivá revíznu správu (3) a návrh tohto nariadenia a 14. júla 2015 ich na zasadnutí tohto výboru sfinalizovala.

               (3)

               Z dokumentácie poskytnutej žiadateľom vyplýva, že fruktóza spĺňa kritériá potravín podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočná aj pri ochrane rastlín v prípravku, ktorý pozostáva z tejto látky a vody. Preto ju treba považovať za základnú látku.

               (4)

               Na základe vykonaných preskúmaní možno v prípade fruktózy očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné schváliť fruktózu ako základnú látku.

               (5)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky schválenia, ktoré sú uvedené v prílohe I k tomuto nariadeniu.

               (6)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie základnej látky
   Látka fruktóza špecifikovaná v prílohe I sa schvaľuje ako základná látka za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. augusta 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Európsky úrad pre bezpečnosť potravín, 2014; Outcome of the consultation with Member States and EFSA on the basic substance application for fructose for use in plant protection on apple trees with indirect action in the control of insects. Podporná publikácia EFSA 2014: EN-684. 27 s.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=SK.

      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Osobitné ustanovenia

                  Fruktóza
                  CAS č.: 57-48-7

                  Β-d-fruktofuranóza

                  potravinová akostná trieda

                  1. október 2015

                  Môže sa používať len ako základná látka, ktorá je spúšťačom prirodzených obranných mechanizmov plodiny.
                  Fruktóza sa musí používať v súlade s osobitnými podmienkami, ktoré sú zahrnuté v záveroch revíznej správy o fruktóze (SANCO/12680/2014), a najmä v jej dodatkoch I a II.

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa tento záznam:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Osobitné ustanovenia

                     „8

                     fruktóza
                     CAS č.: 57-48-7

                     Β-d-fruktofuranóza

                     potravinová akostná trieda

                     1. október 2015

                     Môže sa používať len ako základná látka, ktorá je spúšťačom prirodzených obranných mechanizmov plodiny.
                     Fruktóza sa musí používať v súlade s osobitnými podmienkami, ktoré sú zahrnuté v záveroch revíznej správy o fruktóze (SANCO/12680/2014), a najmä v jej dodatkoch I a II.“

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.


title: Vykonávacie nariadenie Komisie (EÚ) č. 752/2012 zo 17. augusta 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               18.8.2012

               SK

               Úradný vestník Európskej únie

               L 222/11

         VYKONÁVACIE NARIADENIE KOMISIE (EÚ) č. 752/2012
   zo 17. augusta 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. augusta 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  57,4

                  ZZ

                  57,4

                  0707 00 05

                  MK

                  66,1

                  TR

                  108,7

                  ZZ

                  87,4

                  0709 93 10

                  TR

                  104,8

                  ZZ

                  104,8

                  0805 50 10

                  AR

                  100,0

                  CL

                  88,4

                  TR

                  95,0

                  UY

                  81,0

                  ZA

                  94,7

                  ZZ

                  91,8

                  0806 10 10

                  BA

                  58,2

                  EG

                  199,9

                  TR

                  133,9

                  ZZ

                  130,7

                  0808 10 80

                  AR

                  168,7

                  BR

                  105,4

                  CL

                  125,5

                  NZ

                  127,1

                  US

                  194,6

                  ZA

                  99,6

                  ZZ

                  136,8

                  0808 30 90

                  AR

                  111,1

                  CN

                  80,2

                  TR

                  140,3

                  ZA

                  110,2

                  ZZ

                  110,5

                  0809 30

                  TR

                  166,2

                  ZZ

                  166,2

                  0809 40 05

                  BA

                  62,3

                  IL

                  85,8

                  ZZ

                  74,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1987 zo 14. novembra 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.11.2016

               SK

               Úradný vestník Európskej únie

               L 306/9

         VYKONÁVACIE NARIADENIE KOMISIE (EÚ) 2016/1987
   zo 14. novembra 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. novembra 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  100,9

                  ZZ

                  100,9

                  0707 00 05

                  TR

                  146,7

                  ZZ

                  146,7

                  0709 93 10

                  MA

                  112,1

                  TR

                  142,9

                  ZZ

                  127,5

                  0805 20 10

                  MA

                  88,2

                  ZZ

                  88,2

                  0805 20 30 , 0805 20 50 , 0805 20 70 , 0805 20 90

                  PE

                  122,6

                  TR

                  67,2

                  ZZ

                  94,9

                  0805 50 10

                  AR

                  67,2

                  CL

                  69,9

                  TR

                  83,6

                  ZZ

                  73,6

                  0806 10 10

                  BR

                  300,5

                  IN

                  164,3

                  PE

                  292,1

                  TR

                  139,5

                  US

                  334,6

                  ZA

                  345,1

                  ZZ

                  262,7

                  0808 10 80

                  CL

                  174,1

                  NZ

                  139,2

                  ZA

                  122,8

                  ZZ

                  145,4

                  0808 30 90

                  CN

                  104,9

                  TR

                  168,6

                  ZZ

                  136,8

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1314 z 29. júla 2015, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa, vajec a pre vaječný albumín

text:
               31.7.2015

               SK

               Úradný vestník Európskej únie

               L 203/5

         VYKONÁVACIE NARIADENIE KOMISIE (EÚ) 2015/1314
   z 29. júla 2015,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa, vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa, vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa, vajec a pre vaječný albumín, vyplýva, že reprezentatívne ceny na dovoz niektorých výrobkov treba zmeniť s prihliadnutím na cenové rozdiely podľa pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995, ktorým sa stanovujú podrobné pravidlá uplatňovania systému dodatočných dovozných ciel a stanovujúce dodatočné dovozné clá v sektoroch hydinového mäsa, vajec a pre vaječný albumín a ktorým sa zrušuje nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        136,8

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        145,5

                        0

                        AR

                        188,0

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        286,1

                        4

                        AR

                        214,7

                        26

                        BR

                        350,7

                        0

                        CL

                        301,0

                        0

                        TH

                        0207 27 10

                        Mrazené vykostené morčacie kusy

                        343,4

                        0

                        BR

                        413,7

                        0

                        CL

                        0408 91 80

                        Vajcia bez škrupín sušené

                        384,3

                        0

                        AR

                        1602 32 11

                        Nevarené prípravky z hydiny druhu Gallus domesticus

                        278,9

                        2

                        BR

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“